Tirsdag morgen kl. 6.45 blev formanden for landbrugsorganisationen Bæredygtigt Landbrug, Flemming Fuglede Jørgensen informeret om at han ville få besøg af politiet fra Pandrup og en medarbejder fra Natur- og Erhvervsstyrelsen. Formålet med besøget var, at man ville tjekke, om han har etableret randzoner på 10 meter ved udyrkede bræmmer langs vandløb. - Jeg var godt klar over at politiet nok ville komme på et tidspunkt, da jeg den 10. september 2012 blev anmeldt for ikke at overholde loven om randzoner, siger Flemming Fuglede Jørgensen, formand for Bæredygtigt Landbrug i dag til TV2/Nord. Han har selv tidligere indrømmet på TV2/Nord, at han ikke har etableret de såkaldte randzoner. Han mener ikke at man kan kræve, at han laver randzonerne, da loven om randzoner er baseret på de vandplaner, som i december blev erklæret ugyldige.

Opsummering:
Politi og NaturErhversstyrelsen besøgte i dag nordjysk landmand.